Neuvoston asetus (ETY, Euratom, EHTY) N:o 3765/92, annettu 21 päivänä joulukuuta 1992, Euroopan yhteisöjen virkamiesten ja muun henkilöstön palkkoihin ja eläkkeisiin Tanskassa, Saksassa, Kreikassa, Espanjassa, Ranskassa, Irlannissa, Italiassa, Alankomaissa, Portugalissa ja Yhdistyneessä kuningaskunnassa sovellettavien korjauskertoimien oikaisemisesta 1 päivästä tammikuuta 1991



Virallinen lehti nro L 383 , 29/12/1992 s. 0009 - 0010

Suomenk. erityispainos Alue 1 Nide 2 s. 0180

Ruotsink. erityispainos Alue 1 Nide 2 s. 0180



NEUVOSTON ASETUS (ETY, EURATOM, EHTY) N:o 3765/92, annettu 21 päivänä joulukuuta 1992, Euroopan yhteisöjen virkamiesten ja muun henkilöstön palkkoihin ja eläkkeisiin Tanskassa, Saksassa, Kreikassa, Espanjassa, Ranskassa, Irlannissa, Italiassa, Alankomaissa, Portugalissa ja Yhdistyneessä kuningaskunnassa sovellettavien korjauskertoimien oikaisemisesta 1 päivästä tammikuuta 1991 EUROOPAN YHTEISÖJEN NEUVOSTO, joka ottaa huomioon Euroopan yhteisöjen yhteisen neuvoston ja yhteisen komission perustamisesta tehdyn sopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 (), sellaisena kuin se on viimeksi muutettuna asetuksella (ETY, Euratom, EHTY) N:o 571/92 () ja erityisesti mainittujen henkilöstösääntöjen 64 ja 82 artiklan sekä mainittujen palvelussuhteen ehtojen 20 artiklan ensimmäisen kohdan ja 64 artiklan, ottaa huomioon yhteisöjen virkamiesten ja muun henkilöstön palkkojen mukauttamismenetelmän muuttamisesta 15 päivänä joulukuuta 1981 tehdyn neuvoston päätöksen 81/1061/Euratom, EHTY, ETY () ja erityisesti sen liitteessä olevan II.1.1 kohdan toisen alakohdan, ottaa huomioon komission ehdotuksen, sekä katsoo, että Euroopan yhteisöjen tilastotoimisto on tarkistanut kaikkien jäsenvaltioiden korjauskertoimet neuvoston 15 päivänä joulukuuta 1981 tehdyllä päätöksellä vahvistaman yhteisöjen virkamiesten ja muun henkilöstön palkkojen muuttamista koskevan menetelmän mukaan, tämä tarkistus osoittaa, että tietyissä asemamaissa sovellettavien korjauskertoimien ja tarkistuksen tuloksena saatujen kertoimien välillä on eroja, eri asemapaikkojen ostovoiman vastaavuus on varmistettava henkilöstösääntöjen 64 artiklan mukaisesti, tietyissä asemapaikoissa sovellettavia väliaikaisia korjauskertoimia korotettaessa olisi suoritettava taannehtivasti vastaava asianomaisten virkamiesten palkkojen tarkistus, ja korjauskertoimia alennettaessa olisi perittävä ylijäämäiset summat takaisin, olisi kuitenkin suojattava niiden virkamiesten nimellispalkat, joita tämä takaisinperintä koskee, niiden asemapaikkojen osalta, joissa korjauskertoimet ovat alempia kuin ne, jotka ovat voimassa hetkellä, jolloin tätä asetusta sovelletaan ensimmäisen kerran, olisi säädettävä alenemisen jaksotetusta soveltamisesta kohdentamalla se mahdollisiin myöhempiin korotuksiin, ja tämän vuoksi olisi muutettava 1 päivästä tammikuuta 1991 Tanskaan, Saksaan, Kreikkaan, Espanjaan, Ranskaan, Irlantiin, Italiaan, Alankomaihin, Portugaliin ja Yhdistyneeseen kuningaskuntaan sovellettavia korjauskertoimia koskevia asetuksia, ON ANTANUT TÄMÄN ASETUKSEN: 1 artikla 1. Jossakin seuraavassa mainituista maista toimivien virkamiesten ja muun henkilöstön palkkaan sovellettavat korjauskertoimet vahvistetaan seuraavasti 1 päivästä tammikuuta 1991: >TAULUKON PAIKKA> 2. Eläkkeeseen sovellettavat korjauskertoimet vahvistetaan henkilöstösääntöjen 82 artiklan 1 kohdan toisen alakohdan mukaisesti. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1992. Neuvoston puolesta Puheenjohtaja D. HURD () EYVL N:o L 56, 4.3.1968, s. 1 () EYVL N:o L 62, 7.3.1992, s. 1 () EYVL N:o L 386, 31.12.1981, s. 6